авиационна безопасност. Въпреки това бе постигнато съгласие, че редовните срещи на експерти по безопасност между Комисията и руските власти — най-малко веднъж преди всяко заседание на Комитета за авиационна безопасност — трябва да продължат.
 (91)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Руската федерация.
 (92)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи от Руската федерация действително спазват съответните стандарти за безопасност.
 (93)
 В случай че при тези инспекции бъде установен непосредствен риск за безопасността, произтичащ от неспазване на съответните стандарти за безопасност, Комисията може да бъде принудена да предприеме действия срещу въздушни превозвачи от Руската федерация в съответствие с Регламент (ЕО) No 2111/2005.
 Въздушни превозвачи от Судан
 (94)
 През изминалия период органът за гражданско въздухоплаване на Судан (SCAA) поддържа редовни контакти с Комисията, по-специално по отношение на оценката на въздушните превозвачи, регистрирани в Судан. Според актуализиран списък на въздушните превозвачи от Судан, предоставен от SCAA на 22 декември 2015 г., не са сертифицирани нови въздушни превозвачи, а на следните шест въздушни превозвачи свидетелствата за авиационен оператор са били отнети: Almajal Aviation Service, Bentiu Air Transport, Dove Airlines, Fourty Eight Aviation, Marsland Company и Mid Airlines. В същото писмо SCAA уведоми Комисията, че Судан е разработил своя наръчник за националната програма за безопасност, както и част 19 от нормативната уредба на гражданското въздухоплаване на Судан — управление на безопасността, която съдържа стандартите и нормативните изисквания за създаване и поддържане на системи за управление на безопасността от съответни доставчици на услуги.
 (95)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че да бъдат заличени въздушните превозвачи Almajal Aviation Service, Bentiu Air Transport, Dove Airlines, Fourty Eight Aviation, Marsland Company и Mid Airlines от приложение А към Регламент (ЕО) No 474/2006.
 Въздушни превозвачи от Тайван
 (96)
 Комисията продължи консултациите си с компетентния орган на Тайван — Civil Aeronautics Administration (CAA Тайван). На 23 май 2016 г. се проведе среща между Комисията, ЕААБ и експерти от САА Тайван, както и от въздушния превозвач TransAsia Airways (TNA), сертифициран в Тайван.
 (97)
 По време на тази среща САА Тайван представи напредъка в изпълнението на действията, започнати след произшествията и инцидентите на TNA, както и резултатите от програмата за надзор върху TNA. Освен това САА Тайван посочи, че всички препоръки, направени от външни организации в резултат на съответните им посещения за оценка на място през 2015 г., са били приети и приложени.
 (98)
 CAA Тайван уведоми Комисията, че ще разреши на TNA да увеличи броя на операциите му само след като CAA Тайван потвърди ефективността на предприетите от TNA